  Туспуктэм: Григорий Фомин Майя Бывальцева 15-тӥ оштолэзе Ижкарын 2024-тӥ арын умоятоно интыос понна куара сётон кутскиз. Со сярысь кар администрацилэн пресс-службаез ивортӥз. Удмуртилэн шоркараз куара сётонэ вить инты пыриське: - Ворошилов нимо ульчаысь нюлэс парк («Столица» вузкарон центр палан); - Нылпи творчествоя дворец вӧзысь инты; - Лымшор парк но Драгуновлэн скверез вискысь пыдын ветлон сюрес; - 57 номеро школа палась мерлыко инты; - Шудо аллея (Удмуртской ульча но Октябрьлы 50 ар площадь вискысь инты). «Жильё и городская среда» йӧскалык ӵектосъя куара сётон 31-тӥ куарусёнозь мыноз. Ужрадэ 14 арессэс ортчем адямиос пыриськыны быгато. Куара сётыны луоз огъяросси платформаын, озьы ик Мер юртэттъя штбаын, Горький но Киров нимо паркъёсын, Драгунов нимо скверын волонтёръёс пыр. Тодэ вайытом, туэ куара сётонэ 11 муниципал кылдытэтъёс пырисько: Ижкарын, Глазкарын, Сарапулын, Воткаын, Можгаын, Вотка, Дэри, Можга, Пичи Пурга, Ува но Эгра ёросъёсын. Тегъёс: Ижкар куарасётон умоятон Удмуртия паркъёс  